CELEX: 31994R1092
Language: el
Date: 1994-05-06 00:00:00
Title: ΚΑΝΟΝΙΣΜΟΣ (ΕΚ) αριθ. 1092/94 ΤΟΥ ΣΥΜΒΟΥΛΙΟΥ της 6ης Μαΐου 1994 περί κατανομής, για το 1994, ορισμένων συμπληρωματικών ποσοστώσεων αλιείας μεταξύ των κρατών μελών για σκάφη που αλιεύουν στα ύδατα της Νορβηγίας βορείως του γεωγραφικού πλάτους των 62o Β και στα ύδατα της Ισλανδίας

Avis juridique important

|

31994R1092

ΚΑΝΟΝΙΣΜΟΣ (ΕΚ) αριθ. 1092/94 ΤΟΥ ΣΥΜΒΟΥΛΙΟΥ της 6ης Μαΐου 1994 περί κατανομής, για το 1994, ορισμένων συμπληρωματικών ποσοστώσεων αλιείας μεταξύ των κρατών μελών για σκάφη που αλιεύουν στα ύδατα της Νορβηγίας βορείως του γεωγραφικού πλάτους των 62o Β και στα ύδατα της Ισλανδίας  

Επίσημη Εφημερίδα αριθ. L 121 της 12/05/1994 σ. 0001 - 0002

ΚΑΝΟΝΙΣΜΟΣ (ΕΚ) αριθ. 1092/94 ΤΟΥ ΣΥΜΒΟΥΛΙΟΥ της 6ης Μαΐου 1994 περί κατανομής, για το 1994, ορισμένων συμπληρωματικών ποσοστώσεων αλιείας μεταξύ των κρατών μελών για σκάφη που αλιεύουν στα ύδατα της Νορβηγίας βορείως του γεωγραφικού πλάτους των  62o Β και στα ύδατα της ΙσλανδίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού καθεστώτος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,  την πρόταση της Επιτροπής,  Εκτιμώντας:  ότι, με τη συμφωνία για τον Ευρωπαϊκό Οικονομικό Χώρο, η οποία άρχισε να ισχύει την 1η Ιανουαρίου 1994, δίδεται στην Κοινότητα, στη Νορβηγία και στην Ισλανδία η δυνατότητα να επεκτείνουν τη συνεργασία τους στον τομέα της αλιείας και να συνάψουν νέες  αλιευτικές συμφωνίες υπό μορφή ανταλλαγής επιστολών (2)- ότι με βάση τις συμφωνίες αυτές, η Νορβηγία και η Ισλανδία έχουν αναλάβει τη δέσμευση να παραχωρήσουν στην Κοινότητα συμπληρωματικές ποσοστώσεις για την αλιεία βακαλάου στα ύδατα της Νορβηγίας και κοκκινόψαρου στην αλιευτική ζώνη της Ισλανδίας- ότι, εφόσον δημιουργούνται νέες δυνατότητες αλιείας κατά την έννοια του άρθρου 8 παράγραφος 4 σημείο iii) του κανονισμού (ΕΟΚ) αριθ. 3960/92, οι μέθοδοι κατανομής πρέπει να λαμβάνουν υπόψη τα συμφέροντα όλων των κρατών μελών- ότι πρέπει να λαμβάνονται  υπόψη οι στόχοι της οικονομικής και κοινωνικής συνοχής της Κοινότητας, δεδομένου ότι οι εν λόγω πόροι έχουν αποκτηθεί από την Κοινότητα στα πλαίσια της συμφωνίας για τον Ευρωπαϊκό Οικονομικό Χώρο- ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα μέτρα ελέγχου που έχουν θεσπιστεί με τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής  αλιευτικής πολιτικής (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα σκάφη υπό σημαία κράτους μέλους επιτρέπεται, το 1994, να αλιεύουν εντός των γεωγραφικών περιοχών και των ποσοστώσεων που καθορίζονται στο παράρτημα Ι, στα ύδατα υπό την αλιευτική δικαιοδοσία της Νορβηγίας, βορείως του γεωγραφικού πλάτους των  62o Β, με την επιφύλαξη των αλιευμάτων που ήδη έχουν επιτραπεί για την ίδια περίοδο με τον κανονισμό (ΕΚ) αριθ. 3692/93 του Συμβουλίου της 12ης Δεκεμβρίου 1993 για την κατανομή, μεταξύ των κρατών μελών, ορισμένων ποσοστώσεων αλιείας για σκάφη που  αλιεύουν στην αποκλειστική οικονομική ζώνη της Νορβηγίας και στην αλιευτική ζώνη γύρω από το Jan Mayen το 1994 (4).   Άρθρο 2  Τα αλιεύματα σκαφών υπό σημαία κράτους μέλους στα ύδατα που βρίσκονται στην αποκλειστική οικονομική ζώνη της Ισλανδίας περιορίζονται, το 1994, στις ποσοστώσεις που καθορίζονται στο παράρτημα ΙΙ.   Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Μαΐου 1994.  Για το Συμβούλιο Ο Πρόεδρος Θ. ΠΑΓΚΑΛΟΣ  (1) ΕΕ αριθ. L 389 της 31. 12. 1992, σ. 1.  (2) ΕΕ αριθ. L 346 της 31. 12. 1993, σσ. 19 και 25.  (3) ΕΕ αριθ. L 261 της 20. 10. 1993, σ. 1.  (4) ΕΕ αριθ. L 341 της 31. 12. 1993, σ. 104.      ΠΑΡΑΡΤΗΜΑ Ι    Κατανομή, για το 1994, των επιπλέον κοινοτικών ποσοστώσεων αλιευμάτων στα νορβηγικά ύδατα, όπως αναφέρεται στο άρθρο 1 (νορβηγικά ύδατα βορείως του γεωγραφικού πλάτους των 62o Β)  "(τόνοι - βάρος του νωπού προϊόντος όπως αλιεύεται)"" ID="1">Βακαλάος>  ID="2">Ι, ΙΙ> ID="3">7 250> ID="4">Ισπανία 3 260"> ID="4">Πορτογαλία 3 260"> ID="4">Ιρλανδία 365"> ID="4">Ελλάδα 365">    ΠΑΡΑΡΤΗΜΑ ΙΙ    Κατανομή, για το 1994, των κοινοτικών ποσοστώσεων αλιευμάτων στα ύδατα της Ισλανδίας, όπως αναφέρεται στο άρθρο 2  "(τόνοι - βάρος του νωπού προϊόντος όπως αλιεύεται)"" ID="1">Κοκκινόψαρο> ID="2">Va> ID="3">3 000 (1)> ID="4">Γερμανία 1 690">  ID="4">Ηνωμένο Βασίλειο 1 160"> ID="4">Βέλγιο 100"> ID="4">Γαλλία 50""  >  (1) Συμπεριλαμβανομένων των αναπόφευκτων παρεμπιπτόντων αλιευμάτων (εκτός βακαλάου).